Meskitas

Meskitas () – miestas Jungtinių Amerikos Valstijų pietuose, Teksaso valstijoje, rytinis Dalaso priemiestis. Įsikūręs daugiausia Dalaso apygardoje, šalia vienos iš Triničio upės ištakų. Praeina Dalaso–Šrivporto plentas ir geležinkelis, yra vietinis oro uostas. Maisto (gėrimų), chemijos (dažų) pramonė, ryšių įrenginių, oro kondicionierių ir šildytuvų, optinių lęšių gamyba. Turizmas.

Veikia Istvilio koledžas, meno centras, Resistolio arena (joje vyksta kasmetiniai rodeo čempionatai). Taip pat vyksta balionų, muzikos ir kiti festivaliai.

2020 m. 44,1 % miesto gyventojų buvo lotynoamerikiečiai, 25,2 % – baltieji, 24,6 % – afroamerikiečiai, 2,8 % – azijiečiai, 2,6 % – mišrios kilmės.„P2 Hispanic or Latino, and Not Hispanic or Latino by Race – 2020: DEC Redistricting Data (PL 94-171) – Mesquite city, Texas“. United States Census Bureau.

 Istorija 

Meskitas pradėjo kurtis 1873 m., tiesiant Teksaso ir Ramiojo vandenyno geležinkelį. Pavadintas pagal meskite () vadinamus dygius algarobo krūmokšnius. Miesto teisės nuo 1887 m. Iki XX a. vid. buvo mažas žemdirbių miestelis, bet vėliau pradėjo plėtotis kaip Dalaso priemiestis.

 Šaltiniai 

Kategorija:Teksaso miestai